CELEX: 62010CN0296
Language: da
Date: 2010-06-16 00:00:00
Title: Sag C-296/10: Anmodning om præjudiciel afgørelse indgivet af Amtsgericht Stuttgart (Tyskland) den 16. juni 2010 — Bianca Purrucker mod Guillermo Vallés Pérez

14.8.2010   
            
            
               DA
            
            
               Den Europæiske Unions Tidende
            
            
               C 221/30
            
         Anmodning om præjudiciel afgørelse indgivet af Amtsgericht Stuttgart (Tyskland) den 16. juni 2010 — Bianca Purrucker mod Guillermo Vallés Pérez
   (Sag C-296/10)
   ()
   2010/C 221/48
   Processprog: tysk
   
      Den forelæggende ret
   
   Amtsgericht Stuttgart
   
      Parter i hovedsagen
   
   
      Sagsøger: Bianca Purrucker
   
      Sagsøgt: Guillermo Vallés Pérez
   
      Præjudicielle spørgsmål
   
   
               1)
            
            
               Finder bestemmelsen i artikel 19, stk. 2, i Rådets forordning (EF) nr. 2201/2003 (»Bruxelles II a«) (1) anvendelse, når den ret i en medlemsstat, ved hvilken der først er anlagt sag af en part med henblik på fastlæggelse af forældreansvaret, alene skal tage stilling til foreløbige retsmidler, og den ret i en anden medlemsstat, ved hvilken den anden part senere anlægger sag vedrørende samme sagsgenstand, skal tage stilling til sagens realitet?
            
         
               2)
            
            
               Finder denne bestemmelse ligeledes anvendelse, når afgørelsen i den særskilte sag vedrørende foreløbige retsmidler fra en medlemsstat ikke kan anerkendes i en anden medlemsstat i henhold til artikel 21 i forordning (EF) nr. 2201/2003?
            
         
               3)
            
            
               Kan et særskilt sagsanlæg vedrørende foreløbige retsmidler ved en ret i en medlemsstat sidestilles med et sagsanlæg vedrørende sagens realitet som omhandlet i artikel 19, stk. 2, i forordning (EF) nr. 2201/2003, når et efterfølgende søgsmål vedrørende hovedsagen ved denne ret i henhold til denne stats nationale procesregler skal indgives inden for en vis frist for at undgå processuelle ulemper?
            
         
      (1)  Rådets forordning (EF) nr. 2201/2003 af 27.11.2003 om kompetence og om anerkendelse og fuldbyrdelse af retsafgørelser i ægteskabssager og i sager vedrørende forældreansvar og om ophævelse af forordning (EF) nr. 1347/2000, EUT L 338, s. 1.